**TOIMIALAKLUSTERIKOKOUS Muistio**

Aika: 8.2.2023 klo 12.00 – 14.30

Paikka: **YBT Oy** Valimotie 1, 95600 Ylitornio toimiston 2.kerroksen neuvottelutilat.

YBT Oy tarjosi hyvän lounaan **Ravintola Väylässä** Alkkulanraitti 123 ennen kokousta.

**1. Kokouksen avaus ja osallistujien toteaminen, sihteerin valinta**

Kutsutut:

Juha Mäntynen, Rakennusteollisuus RT

Tuula Pekkala, TE-toimisto

~~Veli-Pekka Laukkanen, Rovaniemen koulutuskuntayhtymä REDU~~

Pekka Uutela, Lapin ammattikorkeakoulu

~~Pertti Turunen, Lapin koulutuskeskus REDU~~

Janne Ekman, Lapin koulutuskeskus REDU

~~Kai Heikkinen, Ammattiopisto Lappia~~

~~Martti Mylly, Ammattiopisto Lappia~~

~~Seppo Toratti, Yit~~

~~Tommi Poutiainen, Rovalappi Rakennus Oy~~

~~Jarmo Alatarvas, Rakennusliitto~~

Kai Ryynänen, Lapin ammattikorkeakoulu

Juha Alapuranen, YBT

~~Anne Syväjärvi, ELY~~

~~Kari Skyttä, ELY~~

~~Ritva Tuisku, ELY~~

Pilvi Ryökkynen, Nord

Olli Airaksinen, Infra

Juha Hannus, TE-toimisto TEAMS-yhteys

~~Riitta Ruokamo, TE-toimisto~~

Ville Vuorjoki, Rakennusliitto

~~Päivi Holopainen, Jatkuvan osaamisen kehittäminen~~

Tytti Ahoranta, Digipolis

Esitys: Kokouksen puheenjohtaja Juha Mäntynen avasi kokouksen ja totesi osallistujat

Sihteeriksi valittiin Janne Ekman

**2. Edellisen kokouksen muistio**

Esitys: Edellisen kokouksen muistio käynyt sähköisesti kommentoitavana klusterin jäsenillä ja on julkaistu Lapin Luotsi sivustolle. [rakennusalanklusteri-muistio-14092022.pdf (lapinluotsi.fi)](https://lapinluotsi.fi/wp-content/uploads/2022/10/rakennusalanklusteri-muistio-14092022.pdf)

**3. YBT**

Esitys: YBT Oy:n toimitusjohtaja Juha Alapuranen kertoi YBT:n ja betonituoteteollisuuden näkymistä.

Kattavassa yritysesittelyssä käytiin läpi YBT:n syntyvaiheita ja historiaa sekä yrityksen suurimpia hankkeita niin Suomessa, Ruotsissa kuin Norjassakin. Keskustelu aiheutti mm. työntekijäpula varsinkin Norjan ja Ruotsin suurissa hankkeissa niin nyt kuin varsinkin tulevaisuudessa.

Kiinnostusta herätti myös yrityksen tapa myydä tuotteet asennuksineen.

Juha Alapuranen esitteli YBT:n älykkään rakentamisen tulevaisuusohjelmaa.

Siihen sisältyi mm. suunnitteluohjaus, tiedonkulku ja kestävä rakentaminen.

Tiedonkulku on järjestetty yrityksen omalla ERP-ohjelmistolla.

Yrityksen hiilijalanjälki on laskettu viime vuonna, samoin hiilidioksidipäästöt/tuotettu betonitonni. Vähähiilisyyteen on panostettu mm. uudella betoniasemalla Ylitorniolla, jolloin uudistusten myötä raaka-aineiden käyttö tehostuu, sillä uuden aseman annostelu ja punnitustarkkuus ovat huippuluokkaa. Näin muun muassa sementin käyttö betonikuutiota kohden voidaan optimoida tarkasti ja säästää samalla luonnonvaroja. Rakennusteollisuudessa hiilijalanjäljen laskeminen/pienentäminen on tärkeää ja tulevaisuudessa vielä tärkeämpää. Jo nyt tilaajat vaativat usein toimittajilta laskettua tietoa yrityksen hiilijalanjäljestä.

**4. Klusteritoimijoiden ajankohtaiset kuulumiset ja näkymät**

Esitys: Kuullaan rakentamisalan ajankohtaiset: Pj. Juha Mäntynen ja kokouksen edustajat

* Tämän vuoden tavoitteena aktivoida klusteritoimijoita ja vahvistaa alan elinkeinotoimijoiden osallisuutta
* Pj. Juha Mäntynen kertoi tilannekatsauksessaan asuntorakentamisen hidastumisesta, asuntoja ei kuitenkaan ole paljoa myymättä joten tilanne aika rauhallinen kokonaisuudessaan. Odotellaan mitä tuleman pitää. Matkailurakentaminen ei ole hiljentynyt. Vähähiilisyys rakentamisessa tulossa.
* Tuula Pekkala kertoi joulukuun työttömyystilanteesta Lapissa. Työttömiä 8450 joista noin tuhat lomautettua. Paras työllisyystilanne tunturi-Lapin alueella. Työvoimakoulutuksissa tällä hetkellä noin 750 opiskelijaa, jotka valmistumisensa jälkeen työllistyvät hyvin. Ukrainalaisia paljon erimittaisissa koulutuksissa alkaen kortti/suomen kielen opinnoissa.
* Pilvi Ryökkynen kertoi katsauksessaan mm. että Ruotsista ja Norjasta on hyvin opiskelijoita huolimatta siitä, että työllisyystilanne on molemmissa maissa hyvä. Suomesta vähemmän opiskelijoita. Keskusteltiin eroista Suomen ja Ruotsin rekrykoulutuksista ja niiden rahoituksista. Koulutuksia markkinoidaan etelä-Suomea ja Ruotsia myöten. Rakennuspuolen opiskelijamäärä n 60.
* Tytti Ahoranta kertoi esimerkkinä teknologian hyödyntämisestä sähköisen allekirjoituksen käyttöönoton vaikutuksista. Kemin uusi liikuntahalli rakennetaan CLT tekniikalla, johon liittyi tutustumiskäynti Alajärven tehtaalla. Keskustelua käytiin pilottihankkeesta jossa yhdistetään CLT:a ja betonia. Hiilijalanjäljen laskeminen tulee rakentamiseen mukaan vahvasti.
* Kai Ryynänen Lapin Ammattikorkeakoulusta kävi läpi opiskelijamääriä ja valmistuneita rakennuspuolelta. Viime vuonna valmistui 68 rakennusinsinööriä ja tämän vuoden valistunut arvio on noin 60. Viime vuoden korkea luku selittyy osin sillä, että korona-aikana opiskelijoilla oli aikaa opiskella. Ensimmäiset monimuoto Rakennusmestarikoulutuksesta valmistuvat ensi vuonna. Uusi ryhmä aloittaa syksyllä 23 ja seuraava tammikuussa 24.
* Olli Airaksinen kertoi talonrakennusalan hiipumisen näkyvän myös infrarakentamisen puolella. Väylärakentamisen hiljaisuus jatkuu. Hailuodon hankkeesta valitettu, toivotaan ettei aloitus siirry. Tuulivoimarakentaminen jatkuu vahvana. Eläköityminen ongelmana tulevaisuudessa ikärakenteen vuoksi.
* Vuorijoen Ville Rakennusliitosta puhui epävarmuudesta rakennusalalla. Esimerkkinä LVI-puolen lomautukset. Rakennusala perinteisesti liikkuvaa, Rakennusliitto auttaa tarpeen vaatiessa jäsenistöä ulkomaille töihin. Käytiin keskustelua julkisen rakentamisen tarpeestä muun rakentamisen hiljentyessä sekä verrattiin eri valtioiden toimia näissä tilanteissa.
* Redun puolesta maarakennus/kaivosala vetää hyvin opiskeijoita töihin. Ei merkkejä vielä hiljentymisestä. Nuorisopuoli vetää hyvin opiskelijoita.

**5. Seuraava kokousaika ja -paikka sekä teema**

Esitys: Seuraava kokous 13.9 klo 12.00 jolloin tutustutaan NORDin tiloihin ja koulutuksiin

**6. Kokouksen päättäminen**

Esitys: Puheenjohtaja Juha Mäntynen päätti kokouksen 14.30 jonka jälkeen tutustuttiin Juha Alapurasen johdolla erittäin siisteihin tuotantotiloihin.